ПАЙДАЛАНУШЫ КЕЛІСІМІ ЖӘНЕ ЖАРИЯ ОФЕРТА

Алматы қаласы


Осы құжат Қазақстан Республикасы Азаматтық кодексінің (бұдан әрі мәтін бойынша - «ҚР АК») 395-бабына сәйкес жария оферта, сондай-ақ ҚР АК 389-бабына сәйкес қосылу шарты болып табылады, осы келісімде айқындалған оқытуға рұқсат беру мәселелері бойынша «ПРОФИТренинг» ЖШС-нің Клиенттермен өзара қарым-қатынасының шарттарын реттейді (бұдан әрі мәтін бойынша - «Оферта»).

       Осымен бұдан әрі «Орындаушы» деп аталатын «ПРОФИТренинг» ЖШС атынан Жарғы негізінде әрекет ететін Директоры Барышева А.В., бұдан әрі «Клиент» деп аталатын кез келген жеке немесе заңды тұлғаға (бірлесіп «Тараптар» деп аталатын) осы Шартты төменде көрсетілген шарттарда жасасуды ұсынады.
        Осы Оферта ресми құжат болып табылады және Порталдың мына мекенжайдағы: https://academy.uchet.kz/documents сайтында жарияланады.
ҚР АК 395 және 396-баптарына сәйкес заңды немесе жеке тұлғаның Орындаушыға ақы төлеу жөніндегі іс-әрекеттері (төлеуге арналған шотты төлеу) осы Офертаның акцепті (осы Оферта шарттарын қабылдау) болып табылады, ал төлемді жүзеге асырған тұлға Клиент болады (ҚР АК 396-бабы 3-тармағының ережесіне сәйкес офертаның акцепті Офертада жазылған шарттармен шарт жасасуға тең), ал Орындаушы мен Клиент бірлесіп осы Офертаның Тараптары болады.

Осы Офертаның акцепті арқылы жасалған шарт азаматтық заңнаманың нормаларымен регламенттеледі, оны Офертаға қандай да бір алулар мен шектеулерсіз тұтастай қосылу жолымен мүдделі заңды тұлға немесе 18 (он сегіз) жасқа толған кез келген жеке тұлға қабылдауы мүмкін. Осы Оферта Интернет желісінде https://https://academy.uchet.kz/documents мекенжайы бойынша орналастырылған күннен бастап күшіне енеді. Орындаушы кез келген уақытта өз қалауы бойынша Офертаның шарттарын өзгертуге немесе оны осы Офертада көзделген тәртіппен кері қайтарып алуға құқылы.
Осы Келісімнің шарттарын Клиент толық көлемде ғана қабылдауы мүмкін. Келісімнің талаптарын орындаудан ішінара бас тартуға жол берілмейді.
Орындаушының http://academy.uchet.kz/ сайтында Клиенттің жасаған барлық іс-әрекеттері осы Келісімнің шарттарымен танысқан және оны қабылдаған тұлғаның іс-әрекеттері болып есептеледі. Клиенттің осы Келісімнің шарттарын білмеуіне сілтеме жасау Клиенттің осы Келісімді орындамауы үшін негіз болып табылмайды.

1-БӨЛІМ. ТЕРМИНДЕР ЖӘНЕ ЖАСАСУ СӘТІ
1.1. Сайт —  мекенжайы бойынша орналасқан интернет-ресурс.
1.2. Рұқсаттама — вебинарларға, бейнесабақтарға, бейне-курстарға, әдістемелік материалдарға, ҚР бухгалтерлік және салық есебі бойынша тестілерге және т.б. қашықтан немесе оффлайн қол жеткізуді ұсыну.
1.3. Жеке кабинет — оқытуға қол жеткізуді басқару үшін Клиенттің Сайттағы жеке жабық бөлімі.
1.4. Оферта акцепті — Клиенттің осы Шарттың талаптарын толық және сөзсіз қабылдауы. Таңдалған курс/Сайтқа жазылу үшiн ақы төлеу сәтi немесе Жеке кабинеттi тiркеудi аяқтау сәтi (қандай оқиғаның бұрын басталғанына байланысты) акцепт деп танылады.

2 БӨЛІМ. ШАРТТЫҢ МӘНІ
2.1. Орындаушы Клиентке жекелеген келісімдер бойынша ақылы және/немесе тегін оқытуға) рұқсат береді.
2.2. Сайттағы барлық оқыту материалдары, бейнесабақтар, жазбалар үлгілері, кестелер, тестілер мен мәтіндер Орындаушының зияткерлік меншігі болып табылады. Мыналарға: көшіруге, жүктеп алуға, көбейтуге, Жеке кабинетке рұқсаттаманы үшінші тұлғаларға беруге немесе «бірлескен сатып алуларды» (шығынды ортақтасып төлеуді) ұйымдастыруға тыйым салынады.
2.3. Орындаушы құпиясөздерді үшінші тұлғаларға беру фактілері анықталған жағдайда, сондай-ақ ортақ оқу чаттарында қорлау, спам немесе әдепсіз сөздер үшін қаражатты қайтармай Клиенттің Жеке кабинетін жоюға құқылы.

3-БӨЛІМ. ҚҰНЫ ЖӘНЕ АҚЫ ТӨЛЕУ ТӘРТІБІ

3.1. Оқу құны Орындаушының Сайтында көрсетілген. Сайттағы барлық есеп айырысулар тек қана Қазақстан Республикасының ұлттық валютасы — теңгемен (KZT) жүргiзiледi.
3.2. Рұқсаттамаға ақы төлеу Сайтта біріктірілген интернет-эквайринг арқылы, Wooppay сервисі арқылы, Kaspi сервистері арқылы, өзге төлем жүйелері арқылы банктік карталарды (Visa, MasterCard) пайдалану жолымен қолма-қол ақшасыз тәртіппен жүзеге асырыла алады.
3.3. Орындаушы Клиенттің банк карталарының деректерін жинамайды және сақтамайды. Төлемдерді өңдеу толығымен PCI DSS халықаралық қауіпсіздік стандарты бойынша сертификатталған процессингтік орталықтың қорғалған бетінде жүзеге асырылады.

4-БӨЛІМ. ТАПСЫРУ-ҚАБЫЛДАУ ЖӘНЕ ҚАРАЖАТТЫ ҚАЙТАРУ ТӘРТІБІ
4.1. Егер оқытушы материалға рұқсаттама берілген сәттен бастап күнтізбелік 3 (үш) күн ішінде Клиенттен дәлелді жазбаша наразылықтар түспесе, рұқсаттама тиісті түрде берілген және Клиент толық көлемде қабылдаған болып есептеледі.
4.2. Клиент курсты оқытуды бастаудың белгіленген күніне (немесе бірінші модульге рұқсаттаманы ұсыну күніне) дейін 5 (бес) және одан аз банктік күн бұрын өзінің жеке бастамасы бойынша оқудан бас тартқан жағдайда, төленген ақша қаражатының сомасы қайтарылмайды.
Тараптар осы төленген ақша қаражаты Орындаушының нақты шығыстары: орындарды брондау, материалдарды дайындау, сауалнама жүргізу шығыстары және қайтарылмайтын банктік комиссиялар деп танылатынына келіседі. Клиент осымен бұл шығыстардың мөлшерлес деп танылатынымен және құжаттамалық растауды талап етпейтінімен келіседі.
4.3. Оқыту басталғанға дейін 5 (бес) банктік күннен астам уақыт бұрын оқудан бас тартқан кезде Орындаушы тікелей операциялық шығыстарды (эквайринг және қайтару транзакциясын жүргізу үшін төлем жүйесінің комиссиясы), Орындаушының өзге де шығыстарын шегере отырып, ақша қаражатын қайтаруды жүзеге асырады.
4.4. Орындаушы ақшалай қаражатты тек бастапқы төлем жүргізілген банк картасына ғана қайтарады. Қаражатты басқа карталарға, электрондық әмиянға аударуға немесе қолма-қол ақшамен қайтаруға жол берілмейді. Картаға ақшаны есептеу мерзімі эмитент-банкке байланысты және 3-тен 14 жұмыс күніне дейін құрайды.
4.5. егер Клиенттің рұқсаттама беруге төлемі «Kaspi Red» арқылы жүргізілген болса, онда Клиент шарт бойынша міндеттемелерді орындаудан мерзімінен бұрын бас тартқан Орындаушы Клиент үшiн банктен төлем түскен сәттен бастап күнтiзбелiк он үш күн өткен соң (4.3-тармақта белгiленген мерзiмдер шеңберiнде) Орындаушы клиентке төлем сомасын банк Орындаушыдан ұстаған шарттың жалпы төлем сомасының 15% мөлшерiндегi комиссияның құнын шегере отырып қайтарады.

5-БӨЛІМ. РҰҚСАТТАМА БЕРУ ТӘРТІБІ МЕН ШАРТТАРЫ

5.1. Оқуға рұқсаттама беру Орындаушы мен Клиент қол қойған шарт немесе шарт мәнін және/немесе оқыту түрінің атауын, құнын, есептеу тәртібін, оқыту мерзімдерін, оқыту нысанын: күндізгі, онлайн, қашықтан, сабақтар мен емтихандар кестесін, басқа да шарттарды көрсете отырып, Орындаушы офертасының акцептімен жасалған шарт негізінде жүзеге асырылады;
5.2. осы шартты жасасу арқылы Клиент Орындаушыға Клиенттің дербес деректерін жинауға, өңдеуге, сақтауға, беруге келісім береді, сондай-ақ клиент жасасқан шарт бойынша рұқсаттаманы ұсыну үшін қажетті көлемде осындай тыңдаушылардың дербес деректерін жинауды, өңдеуді, сақтауды, беруді жүзеге асыруға оларға жіберілген тыңдаушылардың әрқайсысының қолданыстағы жазбаша келісімінің болуын растайды.
6. РҰҚСАТТАМА БЕРУ ШАРТТАРЫ
6.1. Клиент ақы төлеуді оқыту (күндізгі, онлайн, қашықтан) басталғанға дейін 5 (бес) банктік күннен кешіктірмей алдын ала төлеу шартымен жүргізеді;
6.2. клиент «ACCA DipIFR (rus)» курсы бойынша оқу құралы үшін ақы төлеуді алдын ала ақы төлеу шартымен оқыту (күндізгі, онлайн, қашықтан) басталғанға дейін күнтізбелік 20 (жиырма) күннен кешіктірмей жүргізеді, ал өзге курстар бойынша оқу құралдарының құны, төлеу тәртібі, ақы төлеу мерзімі шартта айқындалады;
6.3. қолма-қол ақшасыз төлем нысаны кезінде Орындаушының есеп айырысу шотына төлем сомалары есептелген күні рұқсаттама ақы төлеу тиісінше орындалған болып есептеледі;
6.4. Орындаушы оқудың, оқу материалының құнын клиент ақы төлегенге дейін өзгертуге құқылы;
6.5. Клиент оқытудан бас тартқан жағдайда, Орындаушы Клиент жазбаша нысанда өтініш жасаған күннен бастап күнтізбелік 10 күннен кешіктірмей Клиент төлеген сома қайтарылмағанда, «ACCA DipIFR (rus)» курсы бойынша оқу құралы үшін ақы төлеуден басқа, Клиенттен алынған оқу ақысы мен оқу материалдары сомасын қайтарады;
6.6. Орындаушының кінәсінен оқыту (күндізгі, онлайн, қашықтан) өтпейтін жағдайда, Клиентке оқыту уақыты басталғанға дейін кемінде 1 (бір) күн бұрын ескертіледі, ал Орындаушы оқыту өтпейтін жағдайда клиентке шарт бойынша алынған барлық сомаларды қайтарады;
6.7. Оқуға рұқсаттама рұқсаттама беру актісіне немесе орындалған жұмыстар актісіне қол қойылған күннен бастап берілген болып есептеледі;
6.8. Клиент Орындаушы жіберген күннен бастап 3 (үш) жұмыс күні ішінде оған жіберілген Рұқсаттама беру актісіне немесе Орындалған жұмыстар актісіне қол қояды; онлайн оқыту жағдайында Клиент және/немесе тыңдаушы интернеттің сапасына және Клиенттің және/немесе Тыңдаушының компьютерінің (планшетінің, ноутбугінің және басқа құрылғысының) техникалық ерекшеліктеріне байланысты тәуекелдерді дербес көтереді, бұл ретте Chrome браузерін пайдалану ұсынылады.
6.9. онлайн оқыту кезінде оқудан өткені туралы сертификат электрондық түрде Клиенттің немесе тыңдаушының поштасына жіберіледі;
6.10. күндізгі оқу кезінде оқудан өткені туралы сертификат, сондай-ақ «Кәсіби бухгалтер» сертификаты Орындаушының орналасқан жерінде берілуі мүмкін;
6.11. Тыңдаушылардың сабақтардың, сондай-ақ лекторлардың және/немесе басқа да оқытушылардың немесе білім алушылардың сөйлеген сөздерінің бейне немесе аудиожазбасын жүргізуіне жол берілмейді. Оқу барысында алынған кез келген мәліметтер мен материалдарды тыңдаушы үшін ғана пайдалануға болады, Орындаушының жазбаша келісімінсіз оларды басқа адамдарға таратуға жол берілмейді.
6.12. Клиент:
6.12.1. Орындаушыдан оқыту жөніндегі міндеттемелердің тиісінше орындалуын талап етуге;
6.12.2. 	Орындаушыға жазбаша хабарлама беру арқылы оқыту басталғанға дейін 5 (бес) банктік күн бұрын ұсынылатын оқуға рұқсаттамадан бас тартуға құқылы.
6.13. Клиент:
6.13.1. шартқа сәйкес оқуға рұқсаттама ақысын төлеуге;
6.13.2. Орындаушы бекіткен кестеге сәйкес белгіленген мерзімде жіберілген тыңдаушылардың сабақтарға қатысуын қамтамасыз етуге;
6.13.3. тыңдаушының (тыңдаушылардың) таңдаған оқыту курсы шеңберінде оқу сабақтарының барлық түрлеріне қатысуын қамтамасыз етуге;
6.13.4. Орындаушы ұсынған оқу материалдарын пайдалану кезінде тыңдаушының(лардың) оқу материалдары авторының мүліктік және мүліктік емес құқықтарын сақтауды оқу материалдарының түпнұсқасын немесе даналарын сату  немесе меншік құқығын өзгеше беру арқылы таратпау, оқу материалдарын прокаттауды, импорттауды, көпшілік алдында көрсетуді жүзеге асырмау, басқа тілге аударманы жүзеге асырмау, оқу материалдарын қайта жасамау және қайта өңдемеу, оқу материалына, оқытуды жүргізу әдістемесіне қатысты қандай да бір мәліметтерді жария етпеу жолымен қамтамасыз етуге;
6.13.5. тыңдаушыны(ларды) сабақтардың, лекторлардың немесе басқа да оқытатын немесе оқитын адамдардың сөйлеген сөздерінің бейне немесе аудиожазбасын шығаруға жол бермеу туралы хабардар етуге;
6.13.6. онлайн оқыту кезінде оқыту басталғанға дейін 1 (бір) сағат бұрын Орындаушымен жасалған шартта көрсетілген Орындаушының электрондық мекенжайында және/немесе Орындаушының сайтында оқыту жөніндегі материалдармен және сілтемемен келіп түскен хатты тексеруге міндеттенеді.
6.14. Орындаушы:
6.14.1. шарт бойынша міндеттемелерді Клиенттің тиісінше орындауын талап етуге;
6.14.2. Клиент шарт бойынша рұқсаттама ақысын төлеу жөніндегі міндеттемені орындамаған жағдайда оларды беруден бас тартуға құқылы;
6.15. Орындаушы:
6.15.1. Шартқа сәйкес мәлімделген курсқа сәйкес толық көлемде оқуға рұқсаттама беруге;
6.15.2. оқытудың толық курсынан өткен тыңдаушыға тыңдау туралы сертификат беруге (оқыту түріне байланысты);
6.15.3. Клиентке Рұқсаттама беру актісін немесе Көрсетілген қызметтер актісін және шот-фактураны оқыту аяқталған күннен бастап күнтізбелік 15 (он бес) күннен кешіктірмей жіберуге міндеттенеді. Клиент осымен Актілерге тараптар тек «Учёт.ЭДО» электрондық құжат айналымы жүйесі арқылы қол қоятыны және жіберетіні туралы хабардар етілген және оған келіседі. Клиенттің жазбаша өтініші бойынша Актіге тараптар қағаз тасымалдағышта қол қоюы мүмкін.
7. ТАРАПТАРДЫҢ ЖАУАПКЕРШІЛІГІ:
7.1.1. Клиент төлем мерзімін бұзған жағдайда, Орындаушы Клиенттің төлем жасау күнін қоса алғанда, төлем мерзімі өткен әрбір күнтізбелік күн үшін берешек сомасының 0,1 (нөл бүтін оннан бір) пайызы мөлшерінде тұрақсыздық айыбын төлеуін талап етуге құқылы;
7.1.2. тұрақсыздық айыбының немесе айыппұлдың тиісті сомасын төлеуді шарт талаптарын бұзған тарап тиісті талапты – төлеуге арналған шотты алған күннен бастап 10 (он) жұмыс күні ішінде жүргізеді.
7.2. Еңсерілмейтін күш жағдайлары:
7.2.1. Тараптар шарт бойынша өз міндеттемелерін ішінара немесе толық орындамағаны үшін, Тараптар ақылға қонымды шаралармен алдын ала болжай да алмаған төтенше сипаттағы оқиғалар нәтижесінде шарт жасасқаннан кейін туындаған еңсерілмейтін күш (форс-мажор) мән-жайларының әсерінің салдары болып табылса, жауапкершіліктен босатылады;
7.2.2. еңсерілмейтін күш мән-жайларына шарт тарапы ықпал ете алмайтын және оның туындауына ол жауап бермейтін оқиғалар, соның ішінде, бірақ шектелмей: шарт жасасқаннан кейін орын алған және шартта белгіленген міндеттемелерді орындау мүмкін болмайтын әскери ic-қимылдар, дүлей зілзалалар, төтенше жағдай, локдаун енгізу, заңнаманы өзгерту, құқықтық актілердің талаптары, сондай-ақ мемлекеттік немесе жергілікті билік және басқару органдарының немесе олардың өкілдерінің шарт талаптарын орындауға кедергі келтіретін ic-қимылдары жатады;
7.2.3. Тараптар осы Шарт бойынша міндеттемелерін ішінара немесе толық орындамағаны үшін, егер ол еңсерілмейтін күш мән-жайларының салдары болып табылса және егер бұл мән-жайлар осы Шарт бойынша міндеттемелерді орындауға тікелей әсер етсе, жауапкершіліктен босатылады.
7.2.4. Осы Шарт бойынша міндеттемелерін орындау мүмкін болмаған Тарап байланыс құралдары жұмыс істеген жағдайда жоғарыда көрсетілген жағдайлардың басталғаны және тоқтатылғаны туралы екінші Тарапты 10 (он) жұмыс күні ішінде, ал олар болмаған жағдайда - байланыс құралдары қалпына келтірілген сәттен бастап 10 (он) жұмыс күні ішінде хабардар етуге міндетті. Жоғарыда көрсетілген мән-жайлардың болуы мен олардың ұзақтығының тиісті дәлелі Қазақстанның құзыретті органдарының ақпараты және/немесе Қазақстан Республикасының нормативтік құжаттары болып табылады. Егер Форс-мажор жағдайлары жалпыға белгілі сипатта болса, растайтын құжаттар ұсынылмайды.
7.2.5. Жауапкершіліктен босататын еңсерілмейтін күш мән-жайларының әрекет ету уақытында Тапсырыс беруші мен Орындаушының міндеттемелері тоқтатыла тұрады, шарттық міндеттемелерді орындамағаны үшін санкциялар қолданылмайды, шарттық міндеттемелерді орындау мерзімі туындаған мән-жайдың әрекет ету мерзіміне және оның салдарын жою үшін ақылға қонымды мерзімге сәйкес келетін кезеңге ұзартылады.
7.2.6.  Егер форс-мажор жағдайлары 1 айдан астам уақытқа созылса, Тараптардың кез келгені қаржылық сипаттағы міндеттемелерді қоспағанда, осы Шарт бойынша өз міндеттемелерін толық немесе ішінара орындаудан бас тартуға құқылы.

7.3. ДАУЛАРДЫ ШЕШУ ТӘРТІБІ
7.3.1. шарт бойынша және (немесе) оған байланысты тараптар арасында туындайтын барлық даулар және (немесе) келіспеушіліктер жіберілген наразылық негізінде тараптар арасында келіссөздер жүргізу жолымен шешіледі, оны қарау мерзімі оны тарап алған күннен бастап 10 (он) жұмыс күнін құрайды;
7.3.2. көрсетілген наразылық түскен жағдайда, пайда болған дау немесе келіспеушіліктер толық шешілгенге дейін рұқсаттама беру тоқтатыла тұруы мүмкін;
7.3.3. наразылықты қарау мерзімі аяқталған кезде дау немесе келіспеушіліктер шешілмеген жағдайда, тараптар оларды шешу үшін Орындаушының орналасқан жері бойынша азаматтық сотқа жүгінуге құқылы;
8. ҚОРЫТЫНДЫ ЕРЕЖЕЛЕР
8.1. Оқуға рұқсаттама беруді Орындаушы берілетін рұқсаттама құны толық алдын ала төленгеннен кейін ғана жүзеге асырады;
8.2. тараптар шарт бойынша барлық хабарламаларды, хат-хабарларды және басқа да хабарларды жазбаша түрде береді және мынадай тәсілдердің бірімен: пошта жөнелтілімі арқылы, тарапқа өз бетінше жеткізу жолымен қолма-қол немесе шарт жасасу кезінде тараптар алмасқан құжаттарда көрсетілген электрондық мекенжайларға электрондық пошта арқылы берілуге тиіс;
8.3. төлем және пошта деректемелеріндегі, электрондық мекенжайлардағы өзгерістер туралы тараптар олар өзгерген күннен бастап 5 (бес) жұмыс күні ішінде бір-біріне жазбаша хабарлауға міндетті. Осы факті туралы хабарламаған Тараптың ақшаны және (немесе) хат-хабарды алмау фактісіне сілтеме жасауға құқығы жоқ;
8.4. Осы ережелерде көрсетiлген рұқсаттама беру шарттары мен тәртiбi осы оферта ережелерiнiң қағидаларымен, сондай-ақ тараптар жасасқан жеке келiсiмнiң шарттарымен реттеледi.
8.5. Осы офертада айқындалған рұқсаттама беру шарттарын Орындаушы Клиентті хабардар етпей-ақ біржақты тәртіппен өзгертуі мүмкін.
8.6. Тіркеуді аяқтай немесе төлем жасай отырып, Клиент «Дербес деректер және оларды қорғау туралы» ҚР Заңына сәйкес оның дербес деректерін (ТАӘ, ЖСН (қажет болған жағдайда), email, телефон нөмірі) жинауға және өңдеуге өзінің сөзсіз келісімін береді. Деректерді жинаудың мақсаты оқу, оның ішінде емтихан процесінде Клиентті сәйкестендіру, фискалдық чектерді жіберу, Жеке кабинетке кіруге рұқсаттама беру және оқу хабарламаларын жіберу болып табылады. Деректерді өңдеудің толық шарттары жеке құжатта — «Құпиялылық саясатында» баяндалған.


Орындаушының деректемелері

